29/06/2009 | Administración LocalMunicipal
Sobrado
Aprobación definitiva do Regulamento de funcionamento do punto limpo do Concello de Sobrado

Aprobado inicialmente polo Pleno da Corporación na sesión ordinaria de data 13 de abril de 2009 e rematado o prazo de exposición pública sen que se presentaran reclamacións ou suxerencias, enténdese aprobado definitivamente o Regulamento de funcionamento do Punto Limpo deste Concello, conforme ao establecido no artigo 49 da Ley 7/1985, do 2 de abril, reguladora das bases do réxime local. O seu texto íntegro é o seguinte: REGULAMENTO DE FUNCIONAMENTO DO PUNTO LIMPO DO CONCELLO DE SOBRADO.1.- 0 presente Regulamento ten por obxecto regular as actividades relacionadas coa posta en marcha e funcionamento do Punto Limpo de residuos no termo municipal de Sobrado.2.- A titularidade e competencia do Punto Limpo é municipal e estará regulado segundo as disposicións legais e regulamentarias que existan sobre a materia.3.- Para a explotación do Punto Limpo o Concello poderá acudir a calquera das formas de xestión directa ou indirecta establecidas na lexislación vixente.1.- 0 Punto limpo de Sobrado é una instalación situada no lugar de Campos Arengados-Amilladoiro na parroquia de Porta, onde se efectúa a recepción, previamente seleccionada, de certos tipos de residuos domésticos que pola súa naturaza non son obxecto habitual do servicio de recollida de residuos urbanos. Constitúe, por tanto, un sistema de recollida selectiva, sendo un centro de recepción, almacenaxe, selección e valoración dos residuos municipais que non teñan canalización de recollida diaria, nin domiciliaria.2.- En ningún caso se trata dun vertedoiro, senón dun lugar onde se almacenan temporalmente os residuos para ser posteriormente trasladados a xestores autorizados.3.- A instalación ten as seguintes características: Recinto pechado perimetralmente na súa totalidade.0 acceso ao público consta cun posto de información ao usuario e de vixigilancia. A entrada conducirá á plataforma superior onde están situados os diferentes contedores para cada un dos residuos, con indicación expresa mediante sinais horizontais debuxados sobre o pavimento. Conta cunha zona cuberta, almacén de residuos perigosos, onde se depositan certos residuos especiais. A zona de depósito dos residuos dispón de espazo suficiente para realizar as actividades de descarga de residuos, podendo manobrar correctamente, tanto os vehículos particulares como os vehículos recolledores dos residuos. Os principais obxectivos do sistema de recollida a través do Punto Limpo son os seguintes: 1.- 0 servizo os cidadáns como centro de achega voluntaria para a recollida selectiva dos residuos producidos no ámbito domiciliario.2.- Sensibilizar aos cidadáns respecto da separación e recuperación dos residuos.3.- Evitar o vertido incontrolado dos residuos de gran tamaño que non poden ser eliminados por medio dos servizos convencionais de recollida de lixo.4.- Evitar o vertido de entullos e outros no medio natural, rural e urbán do termo municipal de Sobrado.5.- Separar os residuos perigosos que se xeran nos fogares, para evitar que a súa eliminación conxunta co resto do lixo urbán ou mediante vertido á rede de saneamento supoña risco para a salubridade pública, danos ás instalación de tratamento ou contaminación do medio ambiente.6.- Aproveitar aqueles materiais contidos nos residuos urbanos que podrn ser reciclados directamente e conseguir, con isto, un aforro en materiais e en enerxía, así como tratar e/ou elimiar residuos. Os servizos que presta o punto limpo de de Sobrado son os seguintes: 1.- Recepción de residuos domésticos previamente clasificados polo usuario para o seu posterior transporte aos lugares axeitados para o seu tratamento.2.- Control da procedencia, cantidade e natureza dos residuos que se depositan.3.- Envío destes residuos a xestores autorizados, para o seu tratamento.4.- Mantemento e xestión chas instalación pertencentes ao punto limpo.5.- Colaboración coa Dirección Xeral de Avaliación Ambiental para o estudo e seguimento do nivel de concienciación dos cidadáns e do uso que se está a facer dos Puntos Limpos de Galicia, enviando relacións periódicas do volume de cada tipo de residuo recollido no punto limpo.6.- Prohíbese a entrada de residuos de orixe industrial. As actividades industriais deberán xestionar os seus propios residuos a través de xestores autorizados pola Xunta de Galicia.1.-Son residuos admisibles no Punto Limpo os seguintes: A) COMÚNS: -Vidro -Papel e Cartón -Bricks, latas e envases de plástico lixeiros -Madeiras. -Restos metálicos do fogar: tixolas, potas,. (aluminio, ferro, cobre, bronce, aceiro inoxidable) -Plásticos e plásticos agrícolas -Textiles (roupa, calzado, etc). B) RESIDUOS VOLUMINOSOS: -Electrodomésticos sen gas CFC: lavalouzas, lavadoras, cociñas, quentadores de auga, aparatos de música, ordenadores, etc. -Enseres, mobles, colchóns, somieres, caixas, portas, marcos, etc. -Entullos e cascotes de pequenas obras domésticas. C) RESIDUOS TÓXICOS E PERIGOSOS: -Aceites vexetais de cociña e aceites minerais. -Disolventes, pinturas e vernices. -Baterías. -Pilas -Esprays e aerosois. -Radiografías -Fluorescentes -Electrodomésticos con CFC: frigoríficos e conxeladores. -Televisores e pantallas de ordenadores. -Cartuchos e tóners de fotocopiadoras e impresoras.2.- Son residuos non admisibles no punto limpo do Concello de Sobrado os seguintes: -Materias sen clasificar. -Materia orgánica -Residuos infecciosos, clínicos, biosanitarios ou citolóxicos. -Residuos radiactivos (pararraios, etc). -Residuos industriais ou comerciais. -Residuos procedentes de actividades agrícolas ou gandeiras. -Residuos xerados por actividades mineiras ou extractivas. -Productos procedentes de comisados. -Medicamentos e os seus envases. -Neumáticos. -Recipientes voluminosos metálicos ou plásticos de de aproximadamente 25 litros ou superiores que contivesen produtos tóxicos ou perigosos. -Animais mortos: a pesar de seren considerados como residuo urbano, os animais de compañía mortos réxense pola normativa existente en materia de subproductos animais non destinados ao consumo humano, Regulamento (CE) 1774/2002 do Parlamento Europeo e do Consello Europeo, do 3 de outubro de 2002. -Calquera outro residuo que non se enumere na lista de residuos admisibles, e que sexa fácilmente identificable.3.- Os residuos deberán estar sempre perfectamente separados, nunca mesturados, e seguindo unhas normas de presentación, que son as seguintes: a) Papel e cartón: As caixas de cartón deberanse abrir e comprimir para reducir o volume dos residuos. O papel deberase presentar en bolsas ou caixas pechadas para evitar o seu esparexamento. b) Vidrio, fluorescentes e cristais varios. Deberanse acondicionar de maneira que se evite a súa rotura e poida ocasionar riscos de seguridade para as persoas encargadas da manipulación dos residuos. c) Pilas: deberanse separar os diferentes tipos de pilas segundo a súa naturaza. d) Entullos. Deberanse presentar en sacos ou bolsas de plástico pechadas de 25 kg máximo. e) Aceites vexetais e minerais: deberanse presentar en garrafas ou botellas de plástico tomando as medida necesarias para evitar derrames, almacenándose separadamente segundo a súa natureza. f) Plástico agrícola: presentarase libre de restos orgánicos e debidamente pregado para reducir o seu volumen. g) Poda e restos vexetais: Na medida do posible, a medida das pólas non excederá dun metro. h) Disolventes, pinturas e vernices: prohíbese a mestura destas substancias, evitarase o seu vertido en caso de trasvasamento. i) Frigoríficos e electrodomésticos con gases CFC: entregaranse sen que se produza a rotura do circuito de refrixeración. j) Textiles: entregarase a roupa sen botón nin cremalleiras.4.- Cantidade máxima por usuario: Para evitar que a capacidade de almacenamento do punto limpo se vexa comprometida, regúlase o número e peso máximo dalgúns dos residuos que se aceptan, deste xeito os usuarios non poderán depositar cantidades superiores as seguintes: 1.- Son usuarios do punto limpo todolos veciños do Concello de Sobrado que queiran depositar os seus residuos domiciliarios de forma selectiva, de conformidade co establecido no artigo anterior. O punto limpo é un servizo deseñado para asimilar residuos procedentes de particulares e pequeño comercio, non residuos industriais de empresas.2.- 0 punto limpo estará a disposición daqueles cidadáns que acheguen volumes de residuos que non superen os valores prefixados.1.- Antes de proceder ao depósito dos residuos, cada usuario deberá declarar no posto de control, o contido do que se quere entregar, co fin de realizar un control de orientación de vertido.0 operario do centro, tendo en conta a carga declarada e a lista de residuos admisibles, indicará a súa aceptación ou rexeitamento. Os usuarios do punto limpo deberán seguir as indicacións do operario do centro.2.- No punto limpo só se poderán depositar os residuos mencionados no artigo 5.1. 3.- Para que o servizo que se presta no punto limpo sexa o correcto é necesario que os usuarios acheguen os residuos previamente separados e que os depositen nos contedores específicos para cada un deles.4.- Os transportistas que realicen os portes dos residuos deberán seguir as indicacións do operario do centro, que supervisará os seus labores e recibirá un certificado de que realizaron a recollida dos diferentes residuos e que teñen licenza para realizar ese traballo.5.- 0 encargado do punto limpo supervisará as operación de depósito dos residuos para comprobar que se depositan axeitadamente e non se mesturan con residuos tóxicos e perigosos. Tamén se efectuará unha inspección sistemática e visual en todos aqueles colectores de residuos líquidos.6.- Antes de que un colector estea cheo de residuos, o operario do punto limpo deberá avisar á empresa encargada do seu traslado ata un xestor autorizado, consignando a operación no libro de rexistro.7.- As instalación do punto limpo deberán permanecer en boas condicións de hixiene e salubridade pública.8.- 0 Operario do punto limpo poderá rexeitar aqueles residuos que pola sua natureza ou volumen non podan ser admitidos de acordo coa presente Ordenanza.1.- 0 Concello de Sobrado creará un rexistro de entrada no punto limpo. Todas as operacións de depósito de residuos quedarán obrigatoriamente rexistradas.2.- Deberánse cumprimentar os datos persoais do usuario, quen deberá presentar o DNI e os datos referentes ao residuo entregado. Estes datos pasarán posteriormente ao Libro de Rexistro.3.- Todos estes datos quedan sometidos ás normas xerais de protección de datos de carácter persoal, sen que os mesmos podan ser empregados para outros fins que os propios do servizo.4.- Regularmente enviarase un informe á Dirección Xeral de Calidade e Avaliación Ambiental no que se dará conta dos datos consignados no Libro de Rexistro. Quedan prohibidos os seguintes aspectos: 1.- Depositar residuos non admitidos polo presente Regulamento.2.- Depositar mesturados os diferentes residuos.3.- Depositar residuos fóra do contedor específico.4.- Depositar cantidades de residuos superiores ás admisibles por este Regulamento.5.- Ocultar residuos de carácter perigoso dentro de bolsas ou sacos.6.- Abandonar residuos de calquera tipo na porta das instalación.1.- 0 punto limpo permanecerá aberto un máximo de 10 horas semanais, nun horario que se distribuirá por resolución da Alcaldía da maneira que mellor se adapten as necesidades dos usuarios. O horario de apertura deberá expoñerse nun panel informativo a entrada do recinto para coflecemento dos usuarios. No caso de que as 10 horas semanais sexan insuficientes para atender a demanda dos usuarios poderá aumentarse o número de horas de apertura, por resolución da Alcaldía.2.- 0 Concello de Sobrado poderá, no seu caso, establecer mediante a correspondente Ordenanza, o pago dunha taxa ou prezo público pola utilización do punto limpo.1. 0 destino final dos residuos admitidos polo punto limpo será xestionado polo Concello segundo indique a lexislación vixente, da forma máis axeitada, dependendo da naturaza dos residuos. O destino final deles poderá ser modificado polo Concello sempre que con isto se melloren as condicións de reciclaxe e/ou tratamento dos mesmos.2.- 0 Concello poderá autorizar discrecionalmente a retirada de material do punto limpo, sometendo a autorización ás condicións que estime oportunas. O Concello non garante a seguridade nin salubridade do produto retirado así como a súa idoneidade para o uso desexado, eximíndose por elo de calquera responsabilidade que puidera xerarse.3.- Os residuos tóxicos e perigosos cederanse a un xestor autorizado previo documento de aceptación dos mesmos. O transporte de residuos tóxicos e perigosos realizarase por un transportista autorizado e inscrito no Rexistro de Transportistas de Residuos Perigosos. O uso indebido das instalacións, os actos que causen danos as infraestructuras, mobiliario e instalacións, e o abandono de residuos na entrado do punto limpo sancionaranse de acordo coa legislación vixente en materia de residuos e de protección dos bens municipais. Ademáis, os custos de reparación ou reposición das instalacións ao seu primitvo estado que pulderan ser necesarios, correrán a cargo do infractor. A promulgación futura de normas con rango superior a este Regulamento e que afecten ás materias reguladas no mesmo determinará a aplicación automática das mesmas e a posterior adaptación do Regulamento no que foro necesario. O presente Regulamento entrará en vigor a partires da publicación do texto íntegro no Boletín Oficial da Provincia e logo de transcorrido o prazo previsto no artigo 65.2 la Lei 7/1985, do 2 de abril, permanecendo en vigor ata que se acorde a súa modificación ou derogación. Sobrado, 10 de xuño de 2009 O Alcalde, Asd.: Gabriel David Abderrahmane Romeralo Belchi